Яна нарадзіла любаму Адаму яшчэ пяцёра сыноў, як магла, даглядала старэйшых пляменнікаў. Але ж гэта яшчэ не было здзяйсненне мараў: Багдановіч шлюб з маладой жонкай не браў, жылі так, ад сораму яна і на вуліцу амаль не выходзіла. Толькі пасля рэвалюцыі нарэшце і яна стала Аляксандрай Багдановіч, і яе сыны атрымалі бацькоўскае прозвішча. Яна пражыла нашмат больш за сястру — бо значна даўжэйшым быў яе шлях да шчасця.